Diari Oficial de la Generalitat Valenciana


Sumari del DOGV 8237, del 19-02-2018 (2018/555)

Notificació de la sentència dictada en el procediment ordinari número 1 /000011/2015.
-------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/555


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 1 /000011/2015. [2018/555]  
María Dolores Riquelme Cortado, lletrada de l'Administració de justícia, de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber que en el procediment ordinari amb el número 1/000011/2015-B interposat per María Pilar Beltrán Brines contra l'aprovació definitiva del Catàleg de Béns i Espais Protegits, normes del NHT i BIC Església Parroquial S. Jaime apòstol d'Algemesí, publicat en el Butlletí Oficial de la Província de València número 289 de 5-XII-2014, s'ha dictat Sentència número 156/2017 de 3 de març, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en procediment ordinari número 1 /000011/2015, la part dispositiva de la qual és del següent tenor:  
  
  
«Estimem parcialment el recurs contenciós administratiu número 11/2015, promogut per la procuradora Sandra Martínez Izquierdo, en nom i representació de María del Pilar Beltran Brins i assistida per la lletrada María del Pilar Ferris Beltrán, contra la Resolució d'1 de desembre de 2014, de la Comissió Territorial d'Urbanisme per la qual es va aprovar definitivament el Catàleg de Béns i Espais Protegits del municipi d'Algemesí, les normes urbanístiques del nucli històric tradicional i el BIC de l'Església parroquial Sant Jaume apòstol; que anul·lem únicament i exclusiva en relació amb el monestir de Font Salutis, la fitxa del qual es manté, però la Conselleria de Cultura, en execució d'aquesta sentència, ha d'elaborar un informe detallat, exprés i singular de les raons per les quals els elements que integren «l'edifici conventual» (núm. 1 de la fitxa A 06), «erigit el 1927», no mereixen el qualificatiu de Bé de Rellevància Local. En cas contrari haurà de modificar-se la fitxa, per a donar a aquests elements el caràcter adequat.  
  
Tot això sense imposició a costes causades.  
Al mateix temps i amb certificació literal d'aquesta, torneu l'expedient administratiu al seu centre de referència.  
Aquesta sentència no és ferma i en contra es pot interposar, d'acord amb el que estableixen els articles 86 i següents de la Llei reguladora de la jurisdicció contenciosa administrativa, recurs de cassació davant de la Sala 3.ª del Tribunal Suprem o, si és el cas, davant de la Sala Contenciosa Administrativa del Tribunal Superior de Justícia de la Comunitat Valenciana. El dit recurs haurà de preparar-se davant d'aquesta secció en el termini de 30 dies a comptar des de l'endemà al de la seua notificació, i s'ha de tindre en compte respecte de l'escrit de preparació que es plantegen davant de la Sala 3.ª del Tribunal Suprem els criteris orientadors previstos en l'apartat III de l'Acord de 20 d'abril de 2016, de la Sala de Govern del Tribunal Suprem, sobre l'extensió màxima i altres condicions extrínseques dels escrits processals referits al recurs de cassació davant de la Sala Tercera del Tribunal Suprem (BOE 162; 06.07.2016).  
Així, aquesta és la nostra sentència, que pronunciem, manem i firmem.»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol reguladora de la jurisdicció contenciosa administrativa.  
  
València, 17 de gener de 2018.- La lletrada de l'Administració de justícia: María Dolores Riquelme Cortado.